Toy (film)

Toy — 2005-ci il istehsalı Həsən Əliyevin rejissoru olduğu Azərbaycan komediya filmi.

 Məzmun 

Baş qəhrəman Ramiz (Ramiz Hüseynzadə) bir qıza aşiq olur. Qızın evinin yerini öyrənmək üçün ona dostu (Elməddin Cəfərov) kömək edir. Dost axtarışda olanda isə, Ramiz xəyala dalır. Xəyalında ağlına gəlir ki, dostu qızın evini səhv öyrənib və o istədiyi qızın qonşusugilə gedəsi olur. Təsadüfən bu evdə də gənc, ancaq çox kobud, ağırçəkili bir qız (Xuraman Əlizadə) yaşayır. Qızın ailəsi də bu qıza bir elçi düşsün deyə Allaha yalvarır. İş elə gətirir ki, Ramiz səhvən bu qızın evinə elçi düşür. Qızı ona dərhal verirlər. Gənc "hə" sözü ağızdan çıxandan sonra görür ki, bu qız istədiyi qız yox, başqasıdır. Gənc çox and-aman edir ki, evlənmək istəmirəm, amma qulaq asan olmur. Toy baş tutur. Toyda isə bəydən başqa hamı sevincli olur. Elə bu dəmdə dostunun səsinə xəyallardan ayrılan Ramiz, evlənməkdən imtina edir.

 Film haqqında 
 Filmin çəkilişlərinə Xaçmaz rayonu Pərdiqıran kənd sakinləri köməklik göstərmişdir.
 2015-ci ildə rejissor Həsən Əliyev tərəfindən eyniadlı 2-ci Toy filmi çəkilib. "Toy-2" Azərbaycanın ilk sikvel filmiAzərbaycanda ilk Sikvel film Toy 2 olsa da tənqidçilər tərəfindən bəyənilməyib. Rejissor bu kinoda seksual azlıqları tənqid etdiyini bildirib. Bu da bəzi yerli LGBT üzvlərinin narazılığına səbəb olub.LGBT ilə Həsən Əliyevin qalmaqalı böyüyür AÇIQ MƏKTUB
 2017-ci ildə"Toydan sonra nağara"dan – RƏSMİ TREYLER Ramiz Hüseynzadə tərəfindən bu filmin davamı olaraq Toydan sonra nağara filmi çəkilsə də, bu film də tənqidçilər tərəfindən bəyənilməyib.

 Filmin heyəti 

 Film üzərində işləyənlər 
 Quruluşçu rejissor: Həsən Əliyev
 Rejissor assistenti: Ramin Hacıyev
 Ssenari müəllifi: Həsən Əliyev, Ramin Hacıyev, Elnur Hüseynov
 Quruluşçu operator: Fikrət Əsgərov
 Montaj rejissoru: Elnar Həşimov
 Səs rejissoru: Natiq Hüseynov
 Koordinator: Tərlan Fərzullayev
 Mahnını ifa edir: Ayaz Qasımov
 Filmin direktoru: Camal Əliyev
 Produser: Müşfiq Hətəmov
 Kadrarxası səs: Kazım Abdullayev
 Musiqilərindən istifadə edilən bəstəkar: Polad Bülbüloğlu, Eldar Mansurov, Ədalət Şükürov

 Rollarda 
 Ramiz Hüseynzadə — Ramiz
 Xuraman Əlizadə — Gümüş
 Leyla Əmirova — Leyli
 Fərda Xudaverdiyev — Daşdəmir
 Elnur Hüseynov — İnqilab
 Elməddin Cəfərov — Taleh
 Tərlan Fərzullayev — Tərlan
 İslam Həsənzadə
 Azər Qurbanov — Sakit
 Samirə Əhmədova — Anjelika
 Ələsgər Məmmədoğlu — Ələsgər əmi
 Ramin Hacıyev — Cabbar
 Elçin Hüseynov (müğənni) — Özü
 Jenya
 Samir
 Ramin
 Rəşad
 Xəttab
 Yunis

 Sponsor 
 "Azərsun" Holdinq

 Çəkilişə köməklik edən qurumlar 
 "Pizza İnn" Restoranı (Talehlə Ramizin restorandakı gorüşü səhnəsi)
 "7 Gözəl" Gözəllik Salonu
 "Niel" Şadlıq Sarayı (toy səhnələri)
 "Kompas" Gəmi-Bar
 "Herakl" İdman Malları Mağazası
 Xaçmaz Rayon İcra Hakimiyyəti

 Həmçinin bax 
 Ailəm (film, 2006)
 Qonşular (film, 2006)
 Tək səbir (veriliş)
 Bomba (film, 2005)
 Məhəllə (film)

 İstinadlar 

 Xarici keçidlər 
Kateqoriya:2005-ci ilin filmləri
Kateqoriya:Komediya filmləri
Kateqoriya:Bakıda çəkilən filmlər
Kateqoriya:Xaçmazda çəkilən filmlər